โบรกฯ เล็ง 3 หุ้นร้อนเข้าเกณฑ์ Cash Balance เริ่ม 13 ก.ค.นี้
บล.ฟิลลิป (ประเทศไทย) คาด BSM,BSM-W1,HPT เข้าเกณฑ์ใช้ Cash Balance เริ่ม 13 ก.ค.นี้
10 ก.ค. 2558

ผู้สื่อข่าวรายงานว่า นักวิเคราะห์หลักทรัพย์ บล.ฟิลลิป (ประเทศไทย) เปิดเผยว่า หุ้นบริษัท บิวเดอสมาร์ท จำกัด (มหาชน) หรือ BSM, ใบสำคัญแสดงสิทธิของบริษัท บิวเดอสมาร์ท จำกัด (มหาชน) หรือ BSM-W1 และบริษัท โฮม พอตเทอรี่ จำกัด (มหาชน) หรือ HPT เป็นหลักทรัพย์เข้าข่าย Turnover List สัปดาห์สิ้นสุด 9 กรกฎาคม 2558 ซึ่งมีโอกาสเข้าข่ายต้องใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มใช้วันที่ 13 กรกฎาคมนี้ โดยจะใช้ต่อเนื่อง 6 สัปดาห์ และมีรายละเอียด ดังนี้
